Mr. Grey (novel)

Mr. Grey ialah novel 2017 oleh penulis novel Malaysia, Syamnuriezmil, diterbitkan pada 2017 oleh Kaki Novel.Mr. Grey by Syamnuriezmil Goodreads. Dicapai pada 1 Februari 2019. Ia telah diadaptasikan sebagai sebuah siri drama oleh Astro Ria pada 2018.

Sinopsis
Setia itu mahal yang tak mampu dipertahankan oleh orang murahan. “Malique Gregory Kamal bin Grey Muslim...” “Saya...” “Aku nikahkan dikau dengan anak saudara aku, Nisa Ardina binti Nizar dengan mas kahwinnya sebanyak RM1000 ringgit tunai...”

“Aku terima nikahnya Nisa Ardina binti Nizar dengan mas kahwinnya RM1000 tunai.” Keputusan mereka untuk berkahwin memecahkan dua hati. Hati Datin Musalma, mummy Mr. Grey yang menuduh Nisa menggoda anaknya demi harta dan hati Ilham Arsyad yang mencintai Nisa sejak daripada kecil lagi. Tetapi, kedua-dua hati telah membuat keputusan yang berbeza. Datin Musalma memilih untuk terus membenci. Ilham Arsyad memilih untuk terus menyayangi.

“Tak susah kan kalau saling mencintai? Tak ada risiko.” - NISA “Hesy, siapa cakap tak ada risiko? Semua perkara ada risiko. Risiko mencintai ialah hati kita akan sakit kalau orang tu tak mencintai balik. Risiko dicintai ialah kita akan menyakiti hati orang tu kalau kita tak cintai dia balik. Risiko saling mencintai pula, kita akan saling kehilangan.” – MR. GREY

Ilham terus menyayangi Nisa walaupun gadis itu telah menjadi milik orang lain. Terus menjaga dari jauh dan sentiasa tahu kemahuan gadis itu. Dia menyayangi dengan caranya yang tersendiri hingga timbul persoalan dalam diri Nisa kenapa dia tidak memilih Ilham.

Saat diulit bahagia... Mr. Grey membuat pilihan untuk menghilangkan diri. Dia memutuskan untuk kembali kepada Datin Musalma. “Abang nak minta maaf. It’s not you, it’s me.” – MR. GREY. Apakah pilihan Nisa? Membuat keputusan untuk terus setia kepada Mr. Grey yang tegar meninggalkannya? Atau membuat keputusan untuk memilih Ilham Arsyad? “Nisa maafkan abang tak sebab mencintai Nisa dan tak boleh lupakan Nisa?” - Ilham. “Buat apalah nak maafkan abang. Bak kata abang, Nisa tak ada hak untuk halang abang sukakan Nisa.” – Nisa. Ya, hidup itu memang kelabu. Tapi, kita selalu ada pilihan...

Adaptasi

Televisyen

Mr. Grey telah diadaptasikan ke siaran TV melalui drama waktu perdana di Slot MegaDrama pada 9 April hingga 10 Mei 2018 di Astro Ria, dibintangi oleh Fendy Bakry dan Eyra Hazali.

Rujukan

Pautan luar
Baca novel dalam talian Mr. Grey
Dapatkan novel dalam talian Mr. Grey oleh Syamnuriezmil

Kategori:Novel 2017
Kategori:Novel berbahasa Melayu
Kategori:Novel dari Malaysia
Kategori:Novel Malaysia yang diadaptasi menjadi rancangan televisyen